ઉત્તર પ્રદેશ સરકારમાં મંત્રી મોહસિન રઝા દ્વારા કરાયેલા નિવેદન બાદ કેન્દ્રે પણ આ મામલે ચૌધરી પાસેથી સમગ્ર માહિતી મેળવી હતી. એટલું જ નહીં મદરેસાઓમાં ડ્રેસ કોડ નક્કી કરવા અંગે મૌલવી સુફિયા નિઝામીએ જણાવ્યું કે, ‘દેશમાં ચાલી રહેલા મદરેસાઓ અને કોલેજોમાં ડ્રેસ કોડનો નિર્ણય સંસ્થા માટેની સમિતિ નક્કી કરે છે નહીં કે સરકાર. તો શા માટે મદરેસાઓ સાથે આ પ્રકારનો ભેદભાવ કરવામાં આવી રહ્યો છે?’ મદરેસા દારુલ ઉલૂમ ફિરંગી મહલે પણ મોહસિન રઝાના નિવેદનનો વિરોધ કર્યો હતો. મૌલવી મોહમ્મદ હારૂને જણાવ્યું કે, ‘મદરેસાઓ માટે શું સારુ અને ખરાબ છે તે અમારા પર છોડી દેવું જોઈએ, આમ પણ માંડ 1-2 ટકા બાળકો જ અહીં ભણવા આવે છે. સરકારે આની ચિંતા ના કરવી જોઈએ.’